Aktionen på Pusherstreet

Den 13. marts slog politiet til mod hashhandlere på Christiania og på andre adresser på Sjælland. 80 personer blev anholdt og er siden blevet sigtet.

Det skete efter længere tids efterforskning, hvor politiet blandt andet brugte politiagenter på Christiania.

Aktionen foregik som led i en større indsats mod den åbenlyse hashhandel på blandt andet Christiania. I ugerne inden havde politiet foretaget anholdelser i Jægersborggade og i Folkets Park på Nørrebro.

Politiet beslaglagde tre millioner kroner i kontanter, flere hundrede kilo hash, våben, biler og nogle Harley Davidson-motorcykler under aktionen.